**Peter Mullan** (født 2. november 1959) er en skotsk skuespiller og regissør.

Biografi
--------

Mullan er født i Peterhead, nordøst i Skottland som nr. fem av åtte barn. Familien var katolske og flyttet tidlig til en forstad av Glasgow. Faren, en voldelig alkoholiker, arbeidet som lab-tekniker, mens moren arbeidet som sykepleier. Som ung var Mullan medlem av en gate gjeng, senere jobbet han som utkaster ved en rekke lugubre puber. Hans far døde av lungekreft samme dag som Mullan startet på Glasgow University for å studere økonomisk historie og drama.

### Karriere

På universitetet begynte Mullan med skuespill og han fortsatte etter endt utdanning. Han hadde små roller i flere skotske filmer, f.eks. *Shallow Grave*, *Trainspotting*, *Braveheart* og Ken Loach's *Riff-Raff*. Han begynte etterhvert å arbeid som scriptforfatter og regissør, og produserte kortfilmene *Close*, *Good Day for the Bad Guys*, og *Fridge*. Hans første spillefilm *Orphans* vant en pris ved Filmfestivalen i Venezia.

Mullan's internasjonale gjennomgbrudd kom i Ken Loach's 1998 film *My Name Is Joe* hvor Mullan spiller en tidligere alkoholiker som strever med å komme tilbake til hverdagen. Hans tolkning av Joe ga Mullan pris for beste mannlige skuespiller i Filmfestivalen i Cannes. Senere spilte Mullan i Brad Anderson's 2001 psykologiske/overnaturlige thriller Session 9. In 2002 skrev og regisserte Mullan den kontroversielle filmen *The Magdalene Sisters*, basert på livene til en rekke kvinner ved et irsk katolsk kloster. Kvinnene var plassert i klosteret for at de skulle bli befridd for deres synder, men metoden lignet mer på slaveri. De ble tvunget til hardt, ulønnet arbeid og var utsatt for både fysisk avstraffelser, fornedrelser go seksuelt misbruk. Filmen ble, naturlig nok, ikke spesielt godt mottatt av den katolske kirke. Den vant imidlertid en rekke priser, blant annet en Gulløve under Filmfestivalen i Venezia. Andre filmer som Mullan har medvirket i er "Frøken Julie" (1991), basert på et stykke av Strindberg og regissert av Mike Leigh, *On a Clear Day* (2004), *Children of Men*, Boy A (2007). Mullan hadde også en rolle i BBC barneserie "Shoebox Zoo" som gikk på NRK julen 2007.

### Privatliv

Mullan's partner er menneskerettighetsforkjempere Robina Qureshi. De har to barn sammen, mens Mullan har tre barn fra et tidligere forhold. Som marxist spilte Mullan en viktig rolle i de venstreorienterte teatergruppene som vokste fram i Skottland under Thatcher's styre. Han er i dag svært kritisk til den engelske regjering.

Referanser
----------

1. ↑   www.munzinger.de[Hentet fra Wikidata]
2. ↑   Internet Movie Database, IMDb-nummer nm0611932[Hentet fra Wikidata]
3. ↑   www.tvfestival.com[Hentet fra Wikidata]

Eksterne lenker
---------------

* (en) Peter Mullan på Internet Movie Database Rediger på Wikidata

* (sv) Peter Mullan i Svensk Filmdatabas Rediger på Wikidata

* (da) Peter Mullan på Filmdatabasen Rediger på Wikidata

* (da) Peter Mullan på Scope Rediger på Wikidata

* (fr) Peter Mullan på Allociné Rediger på Wikidata

* (en) Peter Mullan på AllMovie Rediger på Wikidata

* (en) Peter Mullan hos The Movie Database Rediger på Wikidata
* Biografi på The Guardian

|  |  |
| --- | --- |
| Oppslagsverk/autoritetsdata | Prabook **·** Gazetteer for Scotland **·** Deutsche Biographie **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** ICCU **·** Munzinger (iba) **·** MusicBrainz **·** Discogs
 |